Muzej novejše zgodovine Celje

Stari pisker
2026-01-01 - 2026-12-31 | Stari Pisker, Prešernova ulica 20, Celje, 3000
ODPIRALNI ČAS:
Torek-sobota: od 9. do 13. ure (obvezna predhodna najava preko telefona ali elektronske pošte)
Trenutno dostop do Starega piskra ni mogoč.
Stari pisker je star ljudski izraz za celjski zapor, ki v poslopju nekdanjega minoritskega samostana deluje že vse od 19. stoletja. Zapor je v zgodovinskem spominu Slovencev, še posebej pa prebivalcev Celja in okolice, tesno povezan z najtemnejšim obdobjem naše še ne tako oddaljene preteklosti – nemško okupacijo med drugo svetovno vojno. Takrat je namreč okupator vanj zapiral zavedne Slovence, antifašiste, člane in podpornike odporniškega gibanja, na dvorišču zapora pa je v letih 1941 in 1942 brez kakršnekoli sodbe v šestih streljanjih ustrelil 374 talcev. Danes je del Starega piskra – dvorišče ter spominska soba v nekdanji zaporniški mučilnici – memorialni prostor, dislocirana enota našega muzeja s prenovljeno muzejsko postavitvijo, v ospredju katere je 35 originalnih poslovilnih pisem talcev s celjskega območja, zaprtih in ustreljenih v zaporih v Celju in Mariboru v letih 1941 in 1942.
Glede na želje, starost in interes, organiziramo:

Vodstva
Muzejske učne ure

Virtualni sprehod po stalni razstavi Stari pisker:
Stari pisker Snap Content
